266, 268 и 270, и липсата на подкрепящи доказателства, тези твърдения бяха отхвърлени.
 (297)
 В коментарите си относно окончателното разгласяване във връзка с избора на представителна държава от списък на държави с ниво на икономическо развитие, сходно с това на страната на износа, Connect Com заяви, че макар Комисията да е използвала държави, класифицирани в същата категория доходи от Световната банка, като е упражнила правото си на преценка при тълкуване и прилагане на основния регламент, Connect Com счита, че не изглежда правилно да се избира държава със сходно равнище на икономическо развитие само въз основа на общата категоризация на Световната банка. Освен това Connect Com твърди, че европейските съдилища не са потвърдили тази практика. Поради това Connect Com заяви, че Комисията не е трябвало да отхвърля като неотносими твърденията на Connect Com, че тя следва също така да вземе предвид производствените условия в сектора и равнището на технологично развитие в представителните държави в сравнение с Китай.
 (298)
 Поради причините, разяснени в съображения 216 и 217, тези твърдения трябваше да бъдат отхвърлени.
 (299)
 Освен това Connect Com заяви, че Комисията следва да оповести за кой от трите аржентински кода на стоката за оптични влакна обемът на вноса от Китай е представлявал 52 % и какъв е обемът на вноса на другите продукти.
 (300)
 Отбелязва се, че на 12 март 2021 г. Комисията добави към неповерителното досие на разследването пълните извлечени данни за вноса на производствените фактори на Аржентина, Бразилия, Тайланд и Турция. В списъка „дял на обема“ обемът на вноса от Китай в общия обем на вноса за аржентинския код на стоката 9001 10 20 е 51,55 % (закръглено на 52 %), за 9001 10 19 е 21,83 %, а за 9001 10 11 е 1,55 %.
 (301)
 Connect Com заяви също така, че Комисията е изключила Колумбия, Малайзия, Сърбия и Южна Африка като подходящи представителни държави въз основа на направения анализ на данните за вноса на 6-цифрено ниво, докато за Аржентина е извършила анализ на данните на 8-цифрено ниво.
 (302)
 Комисията не се съгласи с това твърдение. Както посочи в съображение 238, Колумбия и Южна Африка не бяха счетени за подходящи представителни държави, тъй като Комисията не намери леснодостъпна информация за разследвания период относно финансовите данни за производители в тези държави. Малайзия и Сърбия също не бяха сметнати за подходящи представителни държави, тъй като Комисията не установи рентабилни производители в тях. Поради това твърдението беше отхвърлено.
 (303)
 Освен това Connect Com заяви, че Бразилия не е следвало да бъде изключена като подходяща представителна държава, тъй като голяма част от вноса на плакирана с алуминий стоманена тел в Бразилия е бил от Китай. Освен това Connect Com изказа твърдението, че плакираната с алуминий стоманена тел не е подходяща суровина за производство на КОВ. Освен това Connect Com поиска от Комисията да разкрие китайския производител износител, за който се твърди, че е използвал плакирана с алуминий стоманена тел в производството на КОВ.
 (304)
 Както е разяснено в съображение 242, беше счетено, че общата представителност на вноса в Бразилия, при който няма нарушения,